Personajele, locurile și evenimentele din serial sunt fictive.
Apelare Kim Hansaem
ORA 23:15
ORA 23:20
Cine sunteți?
Lucrez cu Hansaem. E acasă?
Sunt locotenent Yoon Ena.
Da...
Hansaem nu stă aici.
Știu, dar nu vine aici o dată pe săptămână?
Ba da, dar azi n-a venit. Îmi pare rău.
Deci nu e aici.
Nu mi-a răspuns la telefon.
Noapte bună!
Unde am parcat?
PIESE DE PUZZLE
Cred că e acolo. Oprește în față.
ORA 23:50
Mergem spre complexul The One City, căpitane Yang.
Parcarea subterană, clădirea A.
Ajungem în cinci minute.
Unde-ți sunt mănușile?
Le pun dacă o să fie nevoie.
Ai găsit ceva?
Victima locuia aici?
Da.
Paznicul spune că locuia în clădirea A, la apartamentul 5802.
S-a asigurat că nu lasă urme.
I-a lăsat poșeta, deci nu e tâlhărie.
LEE MIYOUNG
O cunoșteai?
Nu.
Cine a sunat la poliție?
Cine a găsit-o?
Altă piesă de puzzle după zece ani.
Și altă crimă în aceeași zi.
Sunt sigură că aceeași persoană a desenat și pe piesa asta,
și pe cea găsită când a murit unchiul meu.
DISTRIBUȚIE
Chiar nu vreau să mă bag.
Am primit comanda pentru livrare la ora 22:32.
Mi-a spus că obiectul este în dulăpiorul din baie.
Baia pentru bărbați.
Nu sunt camere de supraveghere. A ales locul intenționat.
Sunt sigură că n-a lăsat amprente
și a trimis mesajul de pe un telefon de unică folosință.
Cine naiba
mi-a trimis piesa asta după zece ani?
De-asta mi-ai trimis mesaj?
De ce n-ai răspuns?
De ce ai fost tot tu?
Nu e ciudat că erai la locul faptei și acum zece ani, și azi?
Azi venisem să te văd.
Acum eu sunt alibiul tău?
E vineri. De ce nu erai la părinții tăi?
De ce ai vrut să mă vezi?
Voiam să-ți spun ceva.
Ce?
Aceeași persoană a desenat aici.
De unde o ai?
Aceeași persoană a făcut și piesa de acum zece ani.
Uite!
E un criminal în serie.
A început să ucidă din nou după zece ani.
Ai dovezi?
Va trebui să caut.
Poți să citești declarația mea.
M-ai sunat după ce ai ucis-o?
Cred că tu ai făcut piesa de puzzle.
- De ce aș face asta? - Deci e doar o coincidență?
Crezi ce vrei.
DECLARAȚIE
A venit înainte de miezul nopții?
Da.
Încă nu era ora 00:00.
A zis că nu răspundeai la telefon.
Bine.
Ar trebui să dormi puțin.
Cine e?
A zis că lucrează cu tine.
Ce urgență avea de a venit aici noaptea?
N-ai de ce să te mai gândești la ea.
Bine, mă culc acum.
O să trec săptămâna viitoare.
Bine.
„Am mers acolo cu mașina, dar am uitat unde parcasem.
Am luat la rând toate nivelurile parcării subterane.”
- Ți se pare că are logică? - Păi...
Uneori și eu uit unde parchez când merg la supermarket.
Oricum, are un alibi clar.
Afurisit alibi!
Să verificăm dacă e adevărat.
Vrei să luăm micul dejun?
- Nu mi-e foame. - Bine.
Atunci mă opresc mai târziu pe la magazin.
N-am mai mâncat de aseară.
Aici era încă în viață.
Ora estimată a decesului
este între 22:10 și 23:30.
Ne poți arăta nivelul 3?
Desigur.
De ce nu o vedem când parchează?
A parcat într-un punct mort.
Urma să instalăm o cameră suplimentară
din cauza reclamațiilor, dar...
Of, Doamne!
San, verifică camerele de bord din mașinile de la nivelul 2.
Pe toate?
Trăim în țara camerelor de supraveghere.
E treaba noastră să verificăm înregistrările.
Știu, dar sunt camere de bord, nu camere de supraveghere.
Ești la noi de o lună?
Verifică toate camerele de bord și de supraveghere de pe fiecare nivel.
Și să mănânci înainte să lucrezi cu mine.
Răspunde-mi! De-asta zic oamenii că ești nesimțit.
Da, domnule!
Veniți...
Vreau să mai văd ceva.
Arată-mi intrarea comună între orele 22:10 și 23:30.
Bine.
- Dă înainte! - Da.
Acolo!
Aici? Persoana asta?
Of, Doamne!
Când o să am și eu un apartament ca ăsta?
Apartamentul nu e răscolit. Pare neatins.
Nu cred că făptașul a venit aici.
Se aude un câine?
Nimic neobișnuit la magazinele din apropiere.
Nimic util pe înregistrările din parcare.
Știa de punctul mort.
Numai acolo se putea întâmpla!
Adun înregistrările de pe camerele de bord,
dar bogătașii ăștia nu vor să coopereze.
Mi se pare normal.
Sunt prea bogați ca să le pese.
Aici locuiesc cei mai bogați oameni din Coreea, știai?
Este o grădiniță pentru căței în apropiere.
Au înghețată pentru câini la 20.000 de woni bucata.
Cât? 20.000 de woni o înghețată pentru câini?
Aici umblă câinii cu covrigi în coadă.
Echipa 1, căutați foști deținuți, cu mod de operare similar.
Căutați indicii în lista ei de apeluri pe șase luni.
San, verifică în continuare camerele de bord.
- Hansaem, du-te la bar! - Da, domnule!
Bună ziua, sunt Kim Hansaem de la Infracțiuni Violente.
La ce oră a fost raportat cazul de la complexul The One City?
Era 23:35?
Îmi puteți trimite înregistrarea apelului?
Înregistrare nouă 34
Serviciul de Urgențe!
S-a întâmplat ceva la complexul The One City, de pe Hangang-ro.
Spuneți-mi ce s-a întâmplat.
A murit o femeie.
Unde?
E omucidere, nu sinucidere. În parcarea B2, clădirea A.
A murit o femeie.
Unde?
E omucidere, nu sinucidere.
În parcarea B2...
- A murit o femeie. - Unde?
E omucidere, nu sinucidere. În parcarea B2, clădirea A.
PROBE
La tine toate sunt urgente. N-am găsit nimic pe ea, e curată.
Știam eu.
Nu e neglijent, nu lasă urme.
Ce caz e?
Unul care pare obișnuit, dar nu e.
Mersi! Îți fac cinste cu o cafea.
Mesaj de la Yoon Ena
Bon cadou de cafea
POLIȚIA Kim Hansaem
CLINICA DE PSIHIATRIE SUNSHINE
Dna doctor Lee Seungjoo e aici?
Bună ziua!
Sunt locotenent Kim Hansaem. Vă aduceți aminte de mine?
În trecut, am mai discutat despre Yoon Ena.
Poate nu vă amintiți.
Ena v-a povestit despre piesele astea de puzzle?
Fiind doctorița ei, credeam că știți.
Așa cum v-am mai spus,
nu pot divulga informații personale fără acordul pacientului.
Nu negați că pacienta a menționat piesele de puzzle?
Ce-a spus?
Îmi pare rău, nu vă pot răspunde.
Și dacă pacienta e o criminală?
Nu lucrez cu supoziții.
Nu v-ați schimbat deloc.
Nici dumneavoastră.
Ai fost la bar?
Nu era deschis.
- Am verificat suspecta. - Care suspectă?
Locotenent Yoon Ena?
Cum poate fi prima sosită la locul crimei de două ori?
Nu poate fi o coincidență.
De ce ar fi un profiler criminalul? Nici n-o cunoștea pe victimă.
Nu știi ce gândește un ucigaș.
Verifică traseul victimei din ziua aia.
Dacă chiar e suspectă, ar trebui să se intersecteze.
Mă ocup.
Bună!
De ce ai fost la clinica mea?
De unde știai că merg acolo?
Știu dintotdeauna.
Mai bine mă întrebi direct.
Da?
De ce ai sunat la noi la ușă după crimă?
Ca să nu fiu prinsă.
Mărturisești?
Ai găsit ceva la locul faptei?
Nu.
Iar ora estimată a decesului e înainte de 22:32?
De ce ți-aș spune?
Deci am dreptate.
Mi-a trimis piesa de puzzle după crimă.
Iar începi?
E un criminal în serie.
E inteligent, meticulos și disciplinat.
Pe piesă era desenată o femeie, iar victima e o femeie.
Nu e o coincidență.
Ucigașul are același mod de operare în ambele cazuri.
A ucis și atât, nimic altceva.
Adică un nebun a ucis pe cineva și ți-a trimis o piesă de puzzle?
Pe bune?
De ce mi-a trimis-o mie?
Și ce reprezintă desenul?
Care-i motivul?
Cine e ucigașul?
Scrii un roman polițist?
Bună!
Sunt locotenent Kim Hansaem, de la poliția Hangang.
Azi-dimineață am avut examenul de certificare ca barman.
Am plecat devreme aseară.
Dra Lee...
Dra Lee a plecat și ea devreme fiindcă avea planuri.
La ce oră ai plecat?
La ora 21:00.
Dra Lee ți-a spus cumva că urmează să se întâlnească cu cineva?
Nu.
Nu văd camere de supraveghere.
Dra Lee n-a instalat camere. A zis că e un spațiu privat.
Câți clienți erau aici când ai plecat?
Vreo patru, iar dra Lee vorbea cu unul dintre ei.
- Un bărbat? - Da.
Știi cine este?
Nu știu cum îl cheamă.
Șefa mea Jeoungun ar trebui să știe.
Acum probabil că doarme, fiindcă a ieșit din tură azi-dimineață.
Îmi poți da numărul șefei tale?
Da.
Jeoungun - manager
Încă ceva.
Știi cumva dacă persoana asta a venit vreodată aici?
N-am mai văzut-o.
Da?
Dacă îți mai amintești ceva, dă-mi un telefon.
Mulțumesc.
Un apel la ora 20:00.
Un apel pierdut la 21:45 de la același număr.
Apoi a fost găsit cadavrul.
Aici Hyeun Hogeun.
Alo?
Cine e? Alo?
Ce naiba?
Închid.
Felicitări pentru promovare!
BIROUL ȘEFULUI POLIȚIEI
Lee Miyoung a murit?
Patroana de la Griffin?
Da, domnule!
Merg mereu acolo.
Merg acolo de vreo doi ani.
Am sunat să rezerv un separeu.
Și apelul pierdut?
Am sunat din nou, ca să anulez, dar n-a răspuns.
Deci n-ați putut să anulați rezervarea?
N-ați încercat să-i trimiteți mesaj. De ce?
Fără vreun motiv anume.
N-a răspuns, așa că pur și simplu nu m-am mai dus.
De ce întrebi?
N-am fost acolo!
Cu cine trebuia să vă întâlniți?
Ticălos impertinent!
N-am de ce să-ți răspund.
De ce ați vrut să anulați rezervarea?
Pot confirma că s-a păstrat whisky pe numele dv ieri.
Chiar n-ați fost?
Îți spun pentru ultima oară, nu m-am mai dus.
Ajunge, Hansaem!
Mai aveți ceva de spus, domnule?
Nu.
Aș vrea să dați o declarație.
Poftiți formularul. Vă rog să-l completați!
Apel de la Yoon Ena
Ce s-a întâmplat?
Da, comisarul Hyeun vine des pe la noi.
A rezervat un separeu ieri, dar n-a mai venit.
Atunci cum de ați păstrat sticla pe numele lui ieri?
Clienții care sunt prieteni mai împart între ei sticlele.
Îmi puteți spune cu cine a vorbit dra Lee până târziu?
Nu-mi amintesc toți clienții care vin la bar.
Dar era un bărbat masiv.
Era masiv?
S-ar putea să fie tot polițist.
El și comisarul Hyeun au venit împreună odată.
Poate fi polițist?
Da.
Polițiștii vin des aici.
Sunteți de la secția Hangang?
Mai bine întrebați-vă colegii.
Bine, mulțumesc.
Ce este?
În general, nu mă suni.
Sunt puțin debusolat azi.
Lee Miyoung.
Ce fel de persoană era?
Unchiul meu o cunoștea?
Ce vrei să spui?
Știu mai multe lucruri despre dumneata decât crezi.
Ai fost ultima persoană care a sunat-o pe Lee Miyoung.
Așa este.
Dar ce legătură are unchiul tău?
Unchiul meu și Lee Miyoung se cunoșteau?
Nu știu sigur.
De ce întrebi?
Deci unchiul ar fi putut s-o știe, dar nu v-ați întâlnit toți trei.
Bine, la revedere!
Ai omorât-o dumneata?
Glumești?
Să te oprești la trei pahare!
Secția de Poliție Hangang Seul
Clienții barului Griffin de la Secția Hangang
Choi Junseung
Căpitanul Yang Jungho
Dumneata ai fost acolo?
Am fost cu toții când a fost numit șeful poliției.
De ce nu mi-ai zis?
Scuze, n-am vrut să existe neînțelegeri.
Să mai ștergem niște nume, începând cu mine.
Ați fost des pe acolo.
Unde erați acum două zile, la 22:00?
Eram acasă.
Verifică locația pe telefon.
Așa o să fac.
V-ați întâlnit vreodată cu victima?
Crezi că sunt dus cu pluta?
Vezi ce spui!
Erați apropiat de Lee Miyoung, victima?
Așa o cheamă pe patroană?
N-am văzut-o niciodată.
Am fost acolo pentru șeful poliției. Nici nu voiam să merg.
Înțeleg, domnule. E doar o formalitate.
Deschide-i ușa!
- Hai odată! - Da, domnule!
Mulțumesc, domnule.
Chestor Pyeon, Șef Serviciu Arest Jin,
Căpitanul Kim, Căpitanul Park,
Șef Serviciu Ordine Publică, Șef Afaceri Externe
Ai grijă să nu se afle.
Dacă informația ajunge în presă,
vă dau afară pe toți.
DECLARAȚIE
Vom avea grijă.
Poliția anchetează moartea unei femei de 40 de ani
în parcarea unui complex rezidențial din Seul.
Nu s-au identificat suspecți,
însă se vehiculează acuzații controversate
care-i implică pe ofițerii de poliție din jurisdicția respectivă.
Jung Seungyeon are detalii.
Aceasta este parcarea subterană a unui complex din Hangang-gu.
Moartea femeii de 40 de ani într-o mașină parcată aici
a fost raportată la poliție în noaptea de 25.
Poliția a sosit și a adunat înregistrări de pe camerele de supraveghere,
dar nu a reușit să identifice un suspect.
S-a descoperit că ofițerii de la Secția de Poliție Hangang
frecventau barul aflat în proprietatea victimei.
Cel puțin șapte-opt ofițeri din divizii
precum Infracțiuni Violente și Ordine Publică
sunt suspectați că erau clienți fideli ai localului.
Reprezentanții Secției de Poliție nu ne-au răspuns la apeluri și mesaje
în privința acuzațiilor împotriva ofițerilor lor.
- Ticălosul! - Se crede singurul detectiv de aici!
- Se crede mare șmecher. - Nu pot să cred!
- Ce nesuferit! - Cine se crede?
- Nimeni nu vrea să lucreze cu el. - N-are încredere în colegi.
Are talentul să-i pună pe toți pe jar.
Am adus cafea. Serviți-vă!
Mulțumesc!
- Ai dormit vreun pic? - Da.
- A mea e cu lapte? - Evident.
- Dă-i-o pe asta căpitanului. - Desigur!
Ce veselie pe capul vostru!
Ce bine e să n-ai nicio grijă!
Umblă atâtea zvonuri
și voi nu sunteți îngrijorați.
Chiar aveți timp de cafele?
Rezolvați cazul odată!
Îmi pare rău, domnule. Ne ocupăm.
Terminați săptămâna asta!
După atâtea vorbe mari,
cazul e încă nesoluționat.
Încă lucrăm, domnule.
„Săptămâna asta”? E vineri.
Se pare că n-ajungem acasă.
Și cică să avem și viață personală.
Da, doamnă Yu?
Voiați să știți cine a vorbit cu șefa mea în noaptea aia.
Da.
Făceam curățenie în bar azi
și mi-am adus aminte că își păstrează whisky-ul aici.
Cum îl cheamă?
Se numește Tae Dongsu.
E de la Investigații Regionale.
În plus, a băut și un pahar din whisky-ul de 25 de ani al comisarului Hyeun.
Mulțumesc pentru ajutor.
Poliția Metropolitană Seul
Ați venit!
Să intrăm!
Puteți să-i salutați pe băieții mei.
Am venit în legătură cu Lee Miyoung de la Griffin.
Preferați să discutăm înăuntru?
Adică eu am fost ultima persoană cu care s-a întâlnit înainte să moară?
Ați discutat cu comisarul Hyeun despre asta?
Deși suntem buni prieteni,
nu discutăm despre cazuri.
De ce v-ați întâlnit cu dna Lee?
Aveam chef de un trabuc și un whisky.
E o infracțiune?
V-ați dus după ce am plecat eu?
Da.
- V-ați dus singur? - Da.
Trebuia să vă întâlniți cu domnul Hyeun?
În ziua aia trebuia să mă văd cu tine.
Cum era să-mi fac planuri și cu el?
Știu că nu sunteți în relații bune.
Stai să înțeleg.
Mă suspectezi?
Ați făcut ceva suspect?
Miyoung mi-a zis că pleacă mai devreme.
Așa că am băut trei pahare și am plecat puțin după 21:30.
Am auzit că ați plecat imediat după dra Lee.
N-am plecat după ea. M-am dus să mă plimb.
Voiam să mă trezesc puțin.
Ați condus în seara aia, nu?
După ce ai plecat, am chemat un șofer să mă ducă acasă.
Apoi am mers pe jos până la bar.
E drum de zece minute.
Știi că m-am mutat în apropiere.
Va trebui să verific.
Ce relație aveți cu dra Lee?
Ce naiba spui acolo?
Ce relație aveați?
N-aveam nicio relație.
Va trebui să verific.
- Am terminat? - Da, domnule.
Pleacă!
Cafeaua instant e otravă.
Câte căni ai băut?
Trăiești din plin, mori tânără. Nu?
Poftim?
S-a întâmplat ceva? Nu ești în apele tale.
Sunt bine.
E din cauza cazului ăluia?
Uită-l! O să vezi lucruri mai rele.
Apropo, n-au niciun suspect.
Credeam că-l soluționează rapid.
Sunt locotenent Kim...
Locotenent Kim?
Da, sergent Nam. Ce s-a întâmplat?
Voiam să te întreb ceva.
Pe mine?
În cazul de la The One City, care era ora estimată a...
Victima a fost ucisă în parcare?
Mă întrebam dacă ai informații noi.
Nu încă. De ce?
Deci n-ai noutăți.
Nu-i nimic atunci. Mulțumesc!
Kim Hansaem!
Da, domnule!
Comisarul Hyeun și comandantul Tae au alibiuri?
Nu.
Înregistrările de pe camere
arată că au ajuns acasă după ora crimei.
Ce-i asta?
Lipsește ceva.
În complexul The One City se intră doar cu card de rezident.
N-am găsit cardul.
E singurul lucru pe care l-a luat ucigașul.
Apartamentul victimei părea neatins.
Așa e. Dar de ce a luat doar cardul de rezident?
Sunt sigur că victima îl știa pe ucigaș.
Am înțeles.
Card de rezident...
Alo?
Da, sunt Yang Junho.
La spital?
Un moment.
Spuneți, vă rog!
Corelarea Infracțiunilor
Cartografiere Mentală
Reconstituire
ANALIZAREA CRIMELOR ÎN SERIE
Bună ziua!
Sunt locotenent Yoon, analist la Poliția Metropolitană Seul.
Voi vorbi despre Corelarea Infracțiunilor.
Mă bucur că sunt aici.
Criminalul în serie din Seul Han Donghwi
Ați auzit de acest caz, nu?
Crimele au avut loc în mai multe jurisdicții
și nu aveau niciun element comun.
Polițiile locale nu au realizat că sunt crime în serie.
Ce element credeți că am găsit, care m-a făcut să-mi dau seama
că autorul acestor crime era o singură persoană?
Ghicește cineva?
Toate victimele erau femei.
Altcineva?
Au avut loc dimineața devreme, pe străzi pustii.
E adevărat că au avut loc pe străzi fără camere de supraveghere,
dar sunt locuri prea comune pentru a fi elemente distinctive.
Au avut loc în aceeași zi din săptămână.
Așa este. Toate au avut loc în aceeași zi a săptămânii.
Aceste elemente nu sunt suficiente pentru a le clasifica crime în serie.
Deși toate victimele erau femei, aveau vârste diferite.
Arma crimei, metodologia și locația variau.
Așa este.
Cu toate astea, a existat un motiv crucial
care m-a făcut să cred că sunt crime în serie.
Care credeți că a fost?
„Du-te la dracu'!”
Asta le spunea Han Donghwi în mod repetat
victimelor sale care supraviețuiseră.
M-am concentrat pe semnificația cuvântului „drac”.
Ce îl făcea pe acest om să aducă în discuție în mod repetat „dracul”?
Biserica.
Bisericile fac slujbe dimineața devreme în fiecare miercuri.
Străzile unde au murit victimele erau toate pe drumul spre o biserică.
Era foarte posibil
ca ucigașul să aibă o problemă cu femeile care merg la biserică
și și-a plănuit cu atenție crimele.
De fapt,
când soția lui era la slujba de dimineață într-o miercuri,
fiul lui Han Donghwi a murit singur acasă din cauza unui incendiu.
A dat vina pe biserică și omora femei care îi aminteau de soția lui.
Așadar, deși metodologia lor se poate schimba,
acțiunile criminalilor care rămân constante
și constituie semnătura lor
pot fi analizate prin Corelarea Infracțiunilor.
Asta nu înseamnă că fiecare crimă trebuie considerată în serie.
Corelarea se face pe baza modului de operare sau a semnăturii.
Piesele de puzzle... sunt semnătura.
Femeia din desen este Lee Miyoung.
Pe ceafă are urme de strangulare.
A găsit artera și a tras cu forță de pe bancheta din spate.
Victima a opus rezistență, dar nu există amprente.
Ucigașul purta mănuși și așa a strangulat-o.
Intenția a fost de a ucide.
Nu a făcut nimic inutil.
A făcut doar ce era esențial.
Este inteligent și reținut din punct de vedere emoțional.
Dacă l-a omorât și pe unchiul,
trebuie să existe un punct comun.
Yoon Donghoon și Lee Miyoung
Analiza Corelării Infracțiunilor
Sex: masculin
Sex: feminin
Locul nașterii: Seul
Locul nașterii: Tongyeong
Are 1,6 m înălțime, minionă
Masiv
Arma crimei: sulă
Arma crimei: frânghie
Atac anticipat
Strangulare
Piesa de puzzle este singurul element comun.
Dacă n-aș fi primit piesele,
nu le-aș fi considerat crime în serie.
Cum pot să identific ucigașul folosind aceste piese?
Credeam că ai plecat.
Am adormit.
Îmi pare rău.
Nu mă băga în seamă. Stai aici peste noapte.
Scenele cu animale au fost filmate sub îndrumarea experților.
Subtitrarea: Adina Câșu